b'\n_START_ARTICLE_\nPetar File\xc5\xa1\n_START_PARAGRAPH_\nPetar File\xc5\xa1 (Zagreb, 26. srpnja 1997.), hrvatski ma\xc4\x8devalac, najbolji junior svijeta za 2016. godinu. Vi\xc5\xa1estruki prvak Hrvatske u floretu.\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je u Zagrebu 26. srpnja 1997. godine. Karijeru je zapo\xc4\x8deo u Ma\xc4\x8devala\xc4\x8dkom klubu\xc2\xa0\xc2\xbbRapir\xc2\xab, za koji se natjecao punih 13 godina, prije prelaska u Ma\xc4\x8devala\xc4\x8dki klub\xc2\xa0\xc2\xbbDubrava\xc2\xab\xc2\xa0krajem 2017. godine._NEWLINE_Sezone 2011./2012. postaje stalnim \xc4\x8dlanom hrvatske nacionalne ma\xc4\x8devala\xc4\x8dke mom\xc4\x8dadi. Po\xc4\x8detkom 2017., kao najbolji junior svijeta za prethodnu godinu zasjeo na prvo mjesto rang-ljestvice Me\xc4\x91unarodne ma\xc4\x8devala\xc4\x8dke federacije (FIE-e), na 25. obljetnicu Hrvatskog ma\xc4\x8devala\xc4\x8dkog saveza._NEWLINE_U prvom kolu SP u Leipzigu 2017. pobijedio u 4 od 5 borbi, a na kraju je zauzeo 48. mjesto. Mjesec dana prije, na EP u Tbilisiju zauzeo je 50. mjesto._NEWLINE_Bori se desnom rukom. Sestra Martina File\xc5\xa1 je atleti\xc4\x8darka i dr\xc5\xbeavna dvoranska rekorderka u skoku s motkom (4,01 m).'